คือแม่เพิ่งผ่าตัดเนื้องอกในมดลูกมาได้เดือนนึงค่ะ เป็นผ่าตัดแบบส่องกล้อง แต่เป็นเคสค่อนข้างหนัก ใช้เวลาผ่าตัดประมาณ10ชั่วโมง พักฟื้นที่โรงพยาบาลอีก7วัน ตอนนี้หลังจากออกจากโรงพยาบาลนับเป็นเวลา1เดือนเต็มแล้งค่ะ แต่แม่ยังมีอาการเจ็บจี๊ดตรงแผลอยู่นิดหน่อย ถือว่าเป็นเรื่องปกติไหมคะ แล้ววันนี้แม่ขับมอไซต์อีก อันตรายไหมคะ
 การผ่าตัดมดลูกผ่านกล้อง ข้อดีคือทำให้ฟืนตัวได้เร็ว กล้ามเนื้อหน้าท้องไม่บอบช้ำมาก อาการปวดจิ๊ดๆ ตรงแผล ก็คงต้องมีบ้างเพราะกว่าเส้นใยผังผืด จะมาประสานกันสนิทให้แข็งแรง ต้องใช้เวลา และเส้นประสาทรับความรู้สึกปวดยังมีอยู่ ดังนั้นการมีกิจกรรมที่ไม่ปกติมีการเคลื่อนไหวหน้าท้องมาก ก็ไม่ควรทำ จึงไม่แนะนำให้แม่ขับ MC อีก เพราะถ้าเกิดอุบัติเหตุจะมีภาวะแทรกซ้อนมากกว่าปกติ ควรรอสักระยะ ประมาณ 3 เดือนไปแล้วครับ